**Egyenlő Eséllyel Program**

**pályázati felhívás**

**A pályázat témája:**

Az OPÁL Tehetséggondozó Alapítvány (továbbiakban: Kiíró) pályázatot ír ki hátrányos és halmozottan hátrányos fiatalok részére az Egyenlő Eséllyel Programban való részvételre.

**A kiíró adatai:**

név: OPÁL Tehetséggondozó Alapítvány

székhely: 1172. Budapest, XVI. utca 9.

nyilvántartási szám: 01-01-0011031

**A Program céljai:**

* hátrányos helyzetű, különös tekintettel roma származású gyermekek támogatása, esélyegyenlőség megteremtése által
* iskolai eredmények kiegyensúlyozottságának megalapozása
* anyagi gondokból adódó iskolai vagy továbbtanulási motiválatlanság kiküszöbölése
* ismeret hiányából fakadó iskolai vagy továbbtanulási motiválatlanság megszüntetése, ismeretterjesztő programok által
* lehetőségek hiányából adódó tehetséges fiatalok pályatévesztésének megakadályozása
* motiváció hiányából fakadó céltalanság megszüntetése tehetséges gyermekeknél
* társadalmi mobilitás támogatása
* előítéletek, társadalmi sztereotípiák visszaszorítása a többségi és kisebbségi rétegen belül

**A pályázók köre:**

* + hátrányos és halmozottan hátrányos helyzetű tehetséges fiatalok
  + minimum életkor:14 év
  + tanulmányait közép- vagy felsőfokon folytatni kívánja
  + tanulmányi átlag:
    - általános iskolai tanulmányok esetén minimum: 4
    - középfokú tanulmányok esetén minimum: 3,5

**Általános pályázati feltételek:**

A Programba bekerült fiatalok a szerződés aláírásával vállalják, hogy az Alapítvány Programjában való bekerülés feltételeit megismerték, és tudásuk legjavát nyújtva teljesítetek a rendszeres, személyre szabott mérések során.

**A Programba bekerültek számára az Alapítvány biztosítja többek között:**

* nyelvvizsga finanszírozása
* korrepetálás
* kollégiumi elhelyezkedés esetleges finanszírozása
* pályaorientációs, önismereti foglalkozások
* felvételi eljárás során segítségnyújtás
* országon belül, esetleg külföldi továbbtanulási lehetőségek feltérképezése érdekében tett kirándulások
* továbbtanulással kapcsolatos előadások
* könyvtárszolgáltatás
* tehetség kibontakoztatásához szükséges körülmények biztosítása
* Programon belüli pályázatok

**A pályázat benyújtásának módja:**

* + elektronikus vagy postai úton az [opalalapitvany@gmail.com](mailto:opalalapitvany@gmail.com) vagy 1172. Budapest, XVI. utca 9. címre
  + pályázati jelentkezésen kérjük feltüntetni: „**Egyenlő Eséllyel Program**”
  + csatolandó dokumentumok:
    - hátrányos helyzetet vagy egy főre jutó jövedelmet igazoló okirat
    - minimum egy oldalas motivációs levél
    - az utolsó két félév bizonyítványának másolata
    - esetleges iskolán kívüli versenyek eredményét igazoló okirat
    - kitöltött pályázati adatlap